**ОБ Я В Л Е Н И Е**

Община Пловдив в изпълнение на проект № BGLD-1.003-0002 „Младежки център Пловдив – мощен фактор за местно развитие” по програма “Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономическо пространство 2014 – 2021 г., ще осъществи **процедура по подбор** на Обучител „Креативни методи и техники на обучение“**.**

**Работно място:** ОП „Младежки център Пловдив“.

**Брой обявени места:** Обучител „Креативни методи и техники на обучение“– 1 брой.

1. **ОПИСАНИЕ НА ДЕЙНОСТТА НА ОБУЧИТЕЛ „КРЕАТИВНИ МЕТОДИ И ТЕХНИКИ НА ОБУЧЕНИЕ“:**

**Основни функции:**

1. Да работи върху планирането, организирането и реализирането на дейности и инициативи, целящи подобряване качеството на живот на младите хора.
2. Да има опит в работата с преподаватели и експерти, работещи с и за младите хора, като се включи в организирането на дейности насочени в тяхна подкрепа.
3. Да е сертифициран обучител, който да умее да използва арт-терапевтични, социо-драматични, форум, имидж и импро театър и други креативни методи и техники на работа по време на своите обучения.
4. Да умее да проучва потребностите на обучаемите, както и да формулира и прилага групови и индивидуални планове за обучение и менторство, да оценява резултатите и да планира финалния резултат. Да прилага техники и методи на преподаване с помощта на учене чрез преживяване, използване на казуси, игри, симулации, дискусии и други инструменти за работа с обучаеми.
5. Да умее да планира необходимите човешки, финансови, материално-технически и информационни ресурси за провеждането на дейности.
6. Да изпълнява в срок всички заложени дейности, съобразно изготвения план - график на дейностите по проекта.
7. Да провежда дейности както присъствено на територията на центъра и в малките населени места в региона при необходимост, така и в дигитална среда чрез онлайн обучения, семинари, ателиета и други.
8. Да спазва професионалната етика на екипа.
9. Да познава и спазва етичните норми за работа.
10. Да отчита своята работа пред ръководителя на проекта.

**Минимални изисквания за заемане на длъжността:**

1. Образователно – квалификационна степен: „Магистър”;
2. Професионална квалификация: със социална и артистична насоченост;
3. Професионален опит в организирането и воденето на дейности чрез креативни методи и техники на обучение - предимство;
4. Опит в участие или при изпълнение на проекти – предимство.

**Специфични изисквания:**

1. Да умее да работи самостоятелно и в екип;
2. Да умее да планира, да е комуникативен и инициативен;
3. Да предлага решения на възникнали проблеми;
4. Да е запознат с методите, използвани в социално-ангажиран театър;
5. Да има придобит опит в работата с деца, младежи, родители и преподаватели;

**Длъжността** Обучител „Креативни методи и техники на обучение“се заема, чрез сключване на **трудов договор по чл. 68, ал. 1, т. 2 и чл. 70, ал.1 от Кодекса на труда с Кмета на Община Пловдив, с работно време – 4 часа дневно при сумирано изчисляване на работно време и при спазване на изискванията за междудневна и междуседмична почивка, съгласно Кодекса на Труда.**

**Основното месечно възнаграждение** по трудовия договор е в размер **700.00 лв.** /седемстотин лева и нула стотинки/.Възнаграждението се осигурява по Проект № BGLD-1.003-0002 „Младежки център Пловдив – мощен фактор за местно развитие” по програма “Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономическо пространство 2014 – 2021 г.

1. **РЕД ЗА ПРОВЕЖДАНЕ НА ПОДБОРА :**

**1.** **Необходимите документи**, които следва да бъдат представени от кандидатите за участие в подбора са:

* Заявление за участие в подбор по **образец**.
* Автобиография по **образец**.
* Декларация по **образец**.
* Копие от документи за придобита образователна степен, допълнителни квалификации.
* Копие от документи, удостоверяващи продължителността на професионалния опит.
1. Документите следва да се подават лично или чрез пълномощник, или по куриер / валидна е датата на получаване / в Община Пловдив, пл. „Стефан Стамболов“ 1, **за проект № BGLD-1.003-0002 „Младежки център Пловдив – мощен фактор за местно развитие” по програма “Местно развитие, намаляване на бедността и подобрено включване на уязвими групи”, финансирана от Финансовия механизъм на Европейското икономическо пространство 2014 – 2021 г.,** в срок **от 03.01.2023 г. до 23.01.2023 г. включително – 17.00 часа.**
2. Всяко постъпило заявление за участие в подбора в рамките на обявения срок се разглежда от комисия, определена със заповед на Кмета на Община Пловдив, в която участват представители на ОП „Младежки център Пловдив“.
3. Подборът протича в **два етапа**:
* Проверка за съответствието на представените документи с обявените изисквания, в срок до **5 (пет) работни дни** от изтичане срока на обявлението.
* Интервю в срок до **5 (пет) работни дни** след проверката на съответствията на представените документи.

До по – нататъшно участие в процедурата за подбор не се допускат лица, които не са представили всички необходими документи в срок или представените документи не удостоверяват изпълнението на изискванията.

Списъците на допуснатите и недопуснатите до интервю  кандидати, както и датата, часът и мястото на провеждане на интервюто се обявяват на интернет страницата на Община Пловдив. В списъка на недопуснатите до събеседване кандидати се посочват основанията за недопускането им.

Интервюто се провежда от комисията по т. 3 и има за цел да се установи в каква степен всеки кандидат притежава професионалните и делови качества и мотивация, необходими за изпълнението на длъжността.

След приключване на работата си комисията изготвя протокол с резултатите от интервюто и списък с класираните кандидати в срок до **5 (пет) работни дни** от провеждането на интервюто.

Извлечение от протокола, отразяващ резултатите, се публикува на интернет страницата на община Пловдив .

Кметът на Община Пловдив сключва трудов договор с класираният кандидат.

**Дата: 09.01.2023 г.**

**гр. Пловдив**